Thomas Moller Olsen hefur verið ákærður . Vísir / Anton Grænlenski skipverjinn Thomas Møller Olsen , hefur verið ákærður fyrir manndráp , með því að hafa að morgni laugardagsins 14. janúar , svipt Birnu Brjánsdóttir lífi . Í ákærunni , sem Vísir hefur undir höndum , kemur fram að hinn þrítugi Møller Olsen hafi veist með ofbeldi að Birnu , í bifreið af gerðinni Kia Rio , sem lagt var nálægt flotkví við enda hafnarkantsins í Hafnarfjarðarhöfn „ og / eða á öðrum óþekktum stað , og [ slegið ] hana ítrekað í andlit og höfuð , [ tekið ] hana kverkataki og [ hert ] kröftuglega að hálsi hennar . “ Segir að Birna hafi nefbrotnað og hlotið marga höggáverka í andliti . Í ákæru kemur enn fremur fram að ákærði hafi í framhaldinu , á óþekktum stað , varpað Birnu í sjó eða vatn með þeim afleiðingum að hún drukknaði . Lík Birnu fannst sunnudaginn 22. janúar í fjörunni rétt vestan við Selvogsvita í Selvogi í Ölfushreppi . Olsen er einnig ákærður fyrir stórfellt fíkniefnalagabrot , með því að hafa fimmtudaginn 19. janúar í káetu sem hann hafði til umráða í fiskveiðiskipinu Polar Nanoq , haft í vörslum sínum 23.424 grömm af kannabisefnum , sem ákærði hugðist flytja til Grænlands í ágóðaskyni . Þess er krafist að ákræði verði dæmdur til refsingar og greiðslu alls sakarkostnaðar . Foreldrar Birnu krefjast að auki að Møller Olsen greiði hvoru um sig 10.550.000 krónur í miskabætur , auk dráttarvaxta . Mál Møller Olsen verður þingfest í Héraðsdómi Reykjaness í hádeginu á morgun . Var birt ákæran á fimmtudagThomasi var birt ákæran á fimmtudag . Gera má ráð fyrir að hann taki formlega afstöðu til ákærunnar við þingfestinguna á morgun , en hann hefur staðfastlega haldið fram sakleysi sínu við yfirheyrslur . Thomas hefur sætt gæsluvarðhaldi frá 18. janúar síðastliðnum , eftir að hafa verið handtekinn í aðgerðum sérsveitarinnar um borð í togaranum Polar Nanoq . Hann er vistaður í fangelsinu á Hólmsheiði . Gert er ráð fyrir aðalmeðferð málsins fari fram fyrir sumarfrí dómstólanna , sem hefst í júlí . Héraðssaksóknari hefur ákært Thomas Møller Olsen , 25 ára Grænlending , fyrir morðið á Birnu Brjánsdóttur . Þetta staðfestir Ólafur Þór Hauksson , héraðssaksóknari , í samtali við Vísi .